stanford-oval/wikipedia huggingface dataset:
Samsung Galaxy Ace Plus
Aiheesta muualla

Kuvia tai muita tiedostoja aiheesta Samsung Galaxy Ace Plus Wikimedia Commonsissa
Sainte-Clotilde

La basilique Sainte-Clotilde
La basilique Sainte-Clotilde on uuden ajan goottilaistyylinen kirkko Pariisissa. Kirkko vihittiin 30. marraskuuta 1857.
Sainte-Clotilden kirkko on omistettu viidennen vuosisadan burgundikuningas Kilperik II:n tyttärelle Klotildelle. Klotilde oli frankkikuningas Klodvigin puoliso ja vaikutti siihen, että Klodvig kääntyi kristinuskoon vuonna 496, minkä jälkeen Ranskasta tuli kristitty kuningaskunta.
Historia

Sainte-Clotilden kirkon suunnittelussa ja rakentamisessa koettiin vaikeuksia. Arkkitehti vaihtui kahdesti. Myös pyhimys, jolle kirkko omistettiin, vaihtui. Pariisin kaupunginvaltuusto oli  päättänyt jo 1827 uuden kirkon rakentamisesta ja arkkitehti Jean-Nicolas Huyot (1870–1840) oli valittu suunnittelijaksi. Työ kuitenkin keskeytyi. Uusi prefekti Claude-Philibert de Rambuteau herätti projektin vuonna 1833 ja saksalaissyntyinen arkkitehti François-Christian Gau (1790–1853) sai tehtäväkseen suunnitella goottilaistyylisen rakennuksen. Työ alkoi vasta 1846. Ongelmia aiheutti rakennusmateriaali, joka ei olisi kestänyt tornien painoa ja tornit jätettiin keskeneräisiksi. Arkkitehti Cau luovutti vähän ennen kuolemaansa vuonna 1853, mutta  hänen nuori assistenttinsa Théodore Ballu vei työn päätökseen. Torneihin jouduttiin tekemään radikaaleja modifikaatioita, jotta niille saatiin haluttu korkeus. Kirkko on latinalaisen ristin muotoinen ja 93 metriä pitkä ja tornit ovat 70 metrin korkuisia.
Urut

Sainte-Clotilde on erityisesti tullut tunnetuksi urkureistaan ja uruistaan, jonka rakensi Aristide Cavaillé-Coll pääurkuri César Franckin ehdottamin parannuksin. Urut vihittiin vuonna 1859. Urkuja on sittemmin uudistettu kahdesti.
Pääurkureina ovat olleet:
César Franck 1859–1890
Gabriel Pierné  1890–1898
Charles Tournemire 1898–1939
Joseph-Ermend Bonnal 1942–1944
Jean Langlais 1945–1987
Jacques Taddei 1987–
Sam Brownback

| Samuel Dale ”Sam” Brownback |
| --- | --- |

Kansasin 46. kuvernööri
 10. tammikuuta 2011 – 31. tammikuuta 2018  
Varakuvernööri:  Jeff Colyer
Edeltäjä:  Mark Parkinson
Seuraaja:  Jeff Colyer
Kansasin senaattori
 7. marraskuuta 1996 – 3. tammikuuta 2011  
Edeltäjä:  Sheila Frahm
Seuraaja:  Jerry Moran
Henkilötiedot
Syntynyt: 12. syyskuuta 1956 Garnett, Kansas
Ammatti:  Lakimies
Puoliso:  Mary Brownback
Tiedot
Puolue:  Republikaanit
 Nimikirjoitus
Samuel Dale ”Sam” Brownback (s. 12. syyskuuta 1956 Garnett, Kansas, Yhdysvallat) on yhdysvaltalainen poliitikko republikaanisesta puolueesta. Vuoden 1996 lopusta vuoden 2011 alkuun hän oli Yhdysvaltain kongressin senaattori Kansasin osavaltiosta. Hänestä tuli Kansasin kuvernööri tammikuussa 2011.
Brownback toimi tammikuusta 1995 alkaen Yhdysvaltain edustajainhuoneen jäsenenä Kansasin 2. vaalipiiristä voitettuaan marraskuun 1994 vaaleissa demokraattiehdokas John W. Carlinin, entisen kuvernöörin. Hän ei pyrkinyt jatkokaudelle vuonna 1996, vaan lähti tavoittelemaan paikkaa Yhdysvaltain senaatissa pitkäaikaisen senaattorin Bob Dolen erottua kesken kauden. Hän voitti republikaanien esivaaleissa vastaehdokkaansa Sheila Frahmin, joka toimi lyhyen aikaa senaattorina Dolen eron jälkeen, ja marraskuun 1996 yleisissä vaaleissa demokraattien Jill Dockingin. Yleisissä vaaleissa vuonna 1998 Brownback voitti demokraattisen puolueen ehdokkaan Paul Felecianon prosentein 65–32. Vuonna 2004 hän voitti demokraattisen puolueen ehdokkaan Lee Jonesin niin ikään selvin prosenttiluvuin, 69–27.
Brownback ei pyrkinyt vuonna 2010 enää kolmannelle täydelle kuusivuotiskaudelle senaattorina, vaan lähti tavoittelemaan Kansasin kuvernöörin virkaa. Hänet valittiin kuvernööriksi selvin luvuin: hän sai marraskuussa 2010 noin 63 prosenttia äänistä ja päävastaehdokas, demokraatti Tom Holland noin 32 prosenttia.
Hän ilmoitti tavoittelevansa ehdokkuutta Yhdysvaltain vuoden 2008 presidentinvaaleissa, mutta luopui kisasta jo edellisen vuoden puolella.
Uskonnollinen Brownback kasvatettiin metodistiksi, mutta hän liittyi myöhemmin fundamentalistiseen Topeka Bible Churchiin ennen kääntymistään katolilaisuuteen 2002. Hän on myös ilmoittanut, ettei usko evoluutioon.
Aiheesta muualla

Kansasin kuvernöörin verkkosivut (Arkistoitu – Internet Archive)
Kuvia tai muita tiedostoja aiheesta Sam Brownback Wikimedia Commonsissa
Prosecco

Prosecco on italialainen pääosin tai kokonaan Glera-rypäleestä valmistettu kuohu- tai valkoviini. Sitä tuotetaan laajalla alueella Koillis-Italian Venetossa, johon kuuluvat Bellunon, Padovan, Trevison, Vicenzan ja Venetsian maakunnat. Lisäksi sitä tuotetaan Friuli-Venezia Giulian alueella. Prosecco DOC -viinit ovat olleet laatuluokiteltuja ja nimisuojattuja viinejä vuodesta 2009. Tuotantoalue oli vuonna 2017 kaikkiaan 233 neliökilometriä ja vuotuinen tuotantomäärä noin 260 miljoonaa litraa vuonna 2015.
Prosecco DOC on italialaisista laatuviineistä (DOC tai DOCG) eniten tuotettu: sitä on viime vuosina tuotettu yli 200 miljoonaa litraa, kun toiseksi tuotetuimman, Montepulciano d’Abruzzon tuotantomäärä on ollut alle 100 miljoonaa litraa.
Viinilajin nimi juontuu Triestessä sijaitsevasta Proseccon kylästä. Viini on parhaimmillaan joko kevyiden ruokien kanssa tai sellaisenaan. Viinin ominaisuuksia ovat kukkaisuus, kuplat ja jälkimaku. Hyvä prosecco on kukkaisen aromaattinen. Aromaattisuus säilyy juomassa nopean tankkikäymisen ansiosta.
Aiheesta muualla

Kuvia tai muita tiedostoja aiheesta Prosecco Wikimedia Commonsissa
Sancho I

Sancho I oli usean hallitsijan nimi:
Sancho I (n. 860–925), Pamplonan kuningas
Sancho I (k. 966), Leónin kuningas
Sancho I (n. 1042–1094), Aragonian kuningas
Sancho I (1154–1212), Portugalin kuningas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sancho I”, voi hakea sivunnimihaulla, laajalla sivunnimihaulla tai tekstihaulla.
Sarajevon Haggadah

Sivu Sarajevon Haggadahista
Sarajevon Haggada on 1300-luvulta peräisin oleva juutalaisten pyhä kirja. Sitä säilytetään Bosnia ja Hertsegovinan kansallismuseossa. Se on arvoltaan yksi maailman arvokkaimmista kirjoista. Koodeksin arvoksi on arvioitu lähes miljardi euroa. Kirjan luomiskertomuksessa on maailma kuvattu pallon muotoiseksi. Museossa kirjaa voi selata elektronisesti.
Samsung Galaxy Alpha

| Samsung Galaxy Alpha |
| --- | --- |


Valmistaja:  Samsung Electronics
Julkaistu:  13. elokuuta 2014
Käyttöverkot:  (GSM/GPRS/EDGE): 850, 900, 1 800 ja 1 900 MHz; 3G (HSDPA 42,2 Mbit/s, HSUPA 5,76 Mbit/s): 850, 900, 1 900 ja 2 100 MHz; LTE: 800, 850, 900, 1 800, 2 100 ja 2 600 MHz
Mitat:  132,4 × 65,5 × 6,7 mm
Paino:  115 g
Näyttö:  4,7 tuuman Super AMOLED -kosketusnäyttö
Näytön kuvatarkkuus:  1 280 × 720 px, 312 PPI
Suoritin:  Samsung Exynos 5430 Octa
Keskusmuisti:  2 Gt
Flash-muisti:  32 Gt
Kamera:  12 Mpx, LED-salama / 2,1 Mpx etukamera
Radio:  FM-radio
Musiikkisoitin:  on
Käyttöjärjestelmä:  Android 4.4.4 (KitKat), päivitettävissä Android 5.0.2 (Lollipop) -versioon
Akku:  1 860 mAh
Liitännät:  4G LTE, 802.11 a/b/g/n/ac 2.4G+5GHz VHT80 MIMO, Bluetooth 4.0, NFC
Muistikorttipaikka:  ei ole
Muuta:  ensimmäinen Galaxy-älypuhelin, jonka kuori on alumiinia
Infobox OKNimi-testi OK: 
Samsung Galaxy Alpha on Samsung Electronicsin elokuussa 2014 julkaisema älypuhelin. Puhelin on ensimmäinen Samsungin Galaxy -sarjasta, jonka kuori on alumiinia. Puhelimen mitat ovat 132,4 × 65,5 × 6,7 millimetriä, ja se painaa 115 grammaa. Puhelimessa on 4,7 tuuman Super AMOLED -kosketusnäyttö ja 32 gigatavua tallennustilaa.
Alphassa on 12 megapikselin takakamera ja 2,1 megapikselin etukamera. Akun kapasiteetti on 1 860 milliampeerituntia. Puhelin on kokoonsa nähden ohut, vain 6,7 millimetriä. Käyttöjärjestelmänä on Android 4.4.4 (KitKat), joka on päivitettävissä Android 5.0.2 (Lollipop) -versioon.
Aiheesta muualla

Puhelin Samsungin sivuilla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Porvoon adventtiseurakunta

| Porvoon adventtiseurakunta |
| --- | --- |
Suuntautuminen:  seitsemännen päivän adventismi
Kirkkokunta:  Suomen Adventtikirkko
Perustettu:  21. helmikuuta 1970
Pastori:  Aimo Helminen
Pääkirkko:  Pihlajatie 9 06100 Porvoo
Infobox OKNimi-testi OK: 
Porvoon adventtiseurakunta on Porvoossa toimiva adventtiseurakunta. Seurakunta on perustettu vuonna 1970. Seurakunnan toimitilat sijaitsevat Porvoon keskustassa Pihlajatiellä. Seurakunnan pastorina toimii Aimo Helminen. Seurakunta kuuluu Suomen Adventtikirkko -kirkkokuntaan.
Adventisteilla on ollut toimintaa Porvoossa vuodesta 1918 alkaen. Porvoon adventistit kuuluivat Helsingin adventtiseurakunnan alaisuuteen vuoteen 1970 saakka, jolloin porvoolaiset perustivat itsenäisen paikallisseurakunnan.
Sami Järvenpää

| Sami Järvenpää> Henkilötiedot |
| --- | --- |
Syntynyt: 12. maaliskuuta 1975 (ikä 49) Tampere, Suomi
Kansalaisuus:   Suomi
Jääkiekkoilija
Lempinimi:  Järvä
Pelipaikka:  Hyökkääjä
Maila:  vasen
Pituus:  189 cm
Paino:  84 kg
Seura
Seura:  Pirkkalan Pingviinit (Suomi-sarja)
Sarja:  Suomi-sarja
Seurat:  Koovee Tampere,  New Orleans Brass, (ECHL),  HcM Tampere,  Lempäälän Kisa HC Nokia
| Sami Järvenpää> Henkilötiedot.Rullakiekkoilija |
| --- | --- |
Pelipaikka:  hyökkääjä
Maajoukkue 
Ottelut:  51 61+58 22,5
MM-kisat:  2000–2006
Mitalit:  3–3–1
SM-liiga
Seurat:  Näätä-HokkeY, Näätä Rollers, Koovee Rollers
Kaudet:  2000–
Mitalit:  2–8–3
Palkinnot:  Vuoden rullakiekkoilija 2001 Runkosarjan paras pistemies 2001, 2006, 2007 Pekka Tuomisto Trophy 2004, 2006, 2007 All Stars 2004, 2006, 2007 All Stars II 2000, 2001, 2003, 2005
| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Kultaa | Chocen 2000 | rullakiekko |  |
|  Kultaa | Ellenton 2001 | rullakiekko |  |
|  Hopeaa | Nürnberg 2002 | rullakiekko |  |
|  Kultaa | Nürnberg 2003 | rullakiekko |  |
|  Hopeaa | Bad Tölz 2004 | rullakiekko |  |
|  Hopeaa | Kuopio 2005 | rullakiekko |  |
|  Pronssia | Budapest 2006 | rullakiekko |  |
Sami Järvenpää (s. 12. maaliskuuta 1975 Tampere) on suomalainen rullakiekkoilija. Rullakiekon SM-liigassa Järvenpää edusti vuoteen 2010 saakka nokialaista Näätä Rollersia/Näätä-HokkeY:tä, kaudesta 2011 alkaen tamperelaista Koovee Rollersia. Järvenpää pelasi Suomen maajoukkueessa seitsemät MM-kisat ja saavutti seitsemän mitalia.
Saavutukset

Vuoden rullakiekkoilija 2001
SM-liigan runkosarjan paras pistemies 2003, 2006, 2007
SM-liigan runkosarjan paras maalintekijä 2004, 2006, 2007
SM-liigan all-stars 2004, 2006, 2007
3 MM-kultaa, 3 MM-hopeaa, 1 MM-pronssi
2 SM-kultaa, 8 SM-hopeaa, 3 SM-pronssia
Sami Kaartinen

| Sami Kaartinen |
| --- | --- |

Henkilötiedot
Syntynyt: 7. huhtikuuta 1979 (ikä 45) Kouvola, Suomi
Kansalaisuus:   Suomi
Jääkiekkoilija
Lempinimi:  Sämpy
Pelipaikka:  oikea laitahyökkääjä
Maila:  vasen
Pituus:  177 cm
Paino:  79 kg
Pelinumero:  10
Pelaajaura
Pääsarjaura:  1998–2015
Aik. seurat:  Dresdner Eislöwen (2. Bundesliga) SaiPa (SML) KooKoo (I-div./Mestis) Kiekko-Vantaa (Mestis) Sport (Mestis) Hokki (Mestis) Brûleurs de Loups de Grenoble (Ranska) KalPa (Mestis/SML) EHC Olten (NLB)
Sami Kaartinen (s. 7. huhtikuuta 1979 Kouvola) on suomalainen entinen jääkiekkoilija, joka edusti viimeksi Saksan toiseksi korkeimmalla sarjatasolla 2. Bundesligassa pelaavaa Dresdner Eislöweniä. Hänellä on yhteensä 248 SM-liigaottelun kokemus ja tehnyt niissä tehot 25+26=51. Jäähyminuutteja hän keräsi 56. Kaartinen on pelannut urallaan myös Ranskassa ja Sveitsissä. Kaartinen lopetti uransa keväällä 2015 ja toimii nyt KalPa:n A-juniorijoukkueen fysiikkavalmentajana. Dresdner Eislöwen on jäädyttänyt Kaartisen pelinumeron.
Saksan 15. armeija

| 15>  armeija |
| --- | --- |

Toiminnassa:  7. joulukuuta 1940 - 13. toukokuuta 1945
Valtio:   Saksa
Puolustushaarat:   Maavoimat
Koko:  2-4 armeijakuntaa, useita divisioonia
Sodat ja taistelut:  Toinen maailmansota
Saksan 15. armeija (saks. 15. Armee) oli Saksan maavoimien armeijatason yhtymä toisessa maailmansodassa.
Historia

Maavoimien esikunta antoi 7. joulukuuta 1940 armeijan perustamiskäskyn (Ob.d.H.Gen.d.H/Org.Abt. (181) I Nr. 1988/40 g.Kdos) armeijaryhmä D:lle, joka antoi oman perustamiskäskynsä 20. joulukuuta. Armeija perustettiin 15. tammikuuta 1941 Dinardissa Ranskassa.
Palvelus

Armeija palveli aluksi Ranskassa, jossa se vastasi rannikkopuolustuksesta. Se torjui 1944 liittoutuneiden maahanlaskun operaatio Martket Gardenin. Se kärsi pahoja tappioita torjuessaan Kanadan 1. armeijan hyökkäystä Scheldtin taistelussa. Jonka aikana liittoutuneiden Hawker Typhoonit iskivät 24. lokakuuta armeijan esikuntaan, jolloin kaksi kenraalia ja 70 esikuntaupseeria sai surmansa.
Brittiarmeija työnsi armeijan joukot pois Roerin alueelta operaatio Blackcockissa. Armeija vetäytyi Ruhrin ja Wurmin taakse. Armeijan joukot osallistuivat vielä Ardennien taisteluun ennen joutumistaan saarroksiin. Armeija antautui Yhdysvaltain joukoille 15. toukokuuta 1945 Ruhrin motissa.
Nykyisin entinen 15. armeijan esikunta hieman Lillen pohjoispuolella Tourcoingissa on museona Musée du 5 juin 1944.
Komentajat

Armeijankomentajina olivat:
kenraalieversti Curt Haase perustamisesta - 30. marraskuuta 1942
kenraalieversti Heinrich von Vietinghoff 1. joulukuuta 1942 - 5. elokuuta 1943
kenraalieversti Hans von Salmuth 5. elokuuta 1943 - 25. elokuuta 1944
jalkaväenkenraali Gustav-Adolf von Zangen 25. elokuuta 1944  - antautumiseen
Saraiki

| Saraiki |
| --- | --- |
Oma nimi:  سرائيكى (sarā’īkī)
Muu nimi:  seraiki, siraiki
Tiedot
Alue:  Pakistan
Puhujia:  13 968 000 (1998)
Kirjaimisto:  arabialainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet luoteinen ryhmä lahnda
ISO 639-3:  skr
 Ohje 
Saraiki on indoarjalainen kieli, jota puhutaan Pakistanissa Punjabin osavaltion eteläosassa ja Sindhin pohjoisosassa. Sitä puhuu äidinkielenään noin 14 miljoonaa ihmistä. Kieli on läheistä sukua pandžabille ja sitä pidettiin pitkään pandžabin murteena.
Saraikia kirjoitetaan pääasiassa arabialaisilla kirjaimilla, mutta Intian hindujen keskuudessa sen kirjoittamiseen käytetään myös devanagaria ja gurmukhia.
Porvoon helluntaiseurakunta

| Porvoon helluntaiseurakunta |
| --- | --- |
Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1949
Pastori:  Jori Asikainen
Pääkirkko:  Adlercreutzinkatu 18 Porvoo
Jäseniä:  n. 250 (2023)
TV:  UskoTV
Aiheesta muualla
Sivusto
Infobox OKNimi-testi OK: 
Porvoon helluntaiseurakunta on vuonna 1949 perustettu porvoolainen helluntaiseurakunta. Seurakunnan pastori on Ari Niemi. Seurakunnan toimitilat sijaitsevat Porvoon keskustassa Adlercreutzinkadulla. Seurakuntaan kuuluu noin 250 jäsentä. Seurakunta kuuluu Suomen Helluntaikirkko -kirkkokuntaan.
Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö sekä lähetystyö Fida Internationalin kanssa.
Porvoon helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.
Puuviilu

Puuviilua
Puuviilu, tai yleisemmin viilu on tukista useimmiten sorvaamalla saatu ohut levy ja vanerin perusosa. Viilu voidaan myös valmistaa höyläämällä, jolloin saadaan höyläviilu. Viilujen paksuus ja koko vaihtelee puulajin ja käyttötarpeen mukaan. Havuviilu eli kuusesta tai männystä sorvattu viilu on yleensä 2–4 mm paksu, koivuviilu taas 1–2 mm. Höyläviilut ovat ohuempia, 0,5 mm:stä ylöspäin.
Wikimedia Commonsissa on kuvia tai muita tiedostoja aiheesta .
Porvoon ja Kymin kihlakuntien tuomiokunta

Porvoon ja Kymin kihlakuntien tuomiokunta oli Turun hovioikeuspiiriin kuulunut kihlakunnantuomarin virka-alue. Se muodostettiin 1750 yhdistämällä Porvoon lääni ja vuoden 1743 rauhansopimuksen perusteella Ruotsille jäänyt osa Kymenkartanon läänin ja Lappeen kihlakunnan tuomiokuntaa. Vuoden 1776 järjestelyyn perustuen tuomiokuntaan kuuluivat seuraavat käräjäkunnat:
Mäntsälän pitäjä sekä Porvoon pitäjä Askolan, Pornaisten ja Pukkilan kappeleineen
Sipoon pitäjä ja osa Tuusulan pitäjää
Helsingin pitäjä, Nurmijärven pitäjä ja muu osa Tuusulan pitäjää
Elimäen pitäjä Anjalan kappelin kera
osa Lapinjärven pitäjää ja Pyhtään pitäjä
muu osa Lapinjärven pitäjää, Myrskylän pitäjä ja Pernajan pitäjä
Tuomiokunta jaettiin kahtia 8. heinäkuuta 1807 annetulla kuninkaallisella kirjeellä. Näin syntyi Porvoon kihlakunnan tuomiokunta ja Kymin kihlakunnan tuomiokunta.
Sakari Saikkonen

Sakari Saikkonen (s. 19. heinäkuuta 1981) on Outokummusta kotoisin oleva vapaa tanssija ja akrobaatti. Hän valmistui tanssitaiteen kandidaatiksi Teatterikorkeakoulusta vuonna 2005. Vuodesta 2002 hän on työskennellyt monenlaisissa tanssin, sirkuksen, teatterin ja oopperan tuotannoissa Suomessa ja muualla Euroopassa.
Sakari Saikkonen on esiintynyt muun muassa Tanssiteatteri Hurjaruuthin Talvisirkuksissa, Suomen Kansallisoopperassa, Maarianvaaran kesäteatterissa, Teatro Carlo Felice'ssa, MusiMusi ry:ssä, Tanssiteatteri Glims & Glomssissa, Seinäjoen kaupunginteatterissa sekä Ari Nummisen, Liisa Risun ja Sami Vartiaisen teoksissa.
Aiheesta muualla

zacuWEB_site
Maarianvaaran kesäteatteri
Sakari Saaritsa

Sakari Saaritsa (s. 1. maaliskuuta 1974 Helsinki) on suomalainen yhteiskuntatieteilijä, joka on toiminut sosiaalihistorian professorina Helsingin yliopiston valtiotieteellisessä tiedekunnassa 1. elokuuta 2022 lähtien. Hän valmistui valtiotieteiden maisteriksi Helsingin yliopistossa ja väitteli tohtoriksi yliopistollisessa Eurooppa-instituutissa Italiassa. Ennen nimitystään professoriksi hän toimi sosiaalihistorian apulaisprofessorina Helsingin yliopistossa. Oman kuvauksensa mukaan hän tutkii kehitystä, köyhyyttä, hyvinvointia, sukupuolta ja inhimillistä pääomaa.
Aiheesta muualla

Sakari Saaritsa London School of Economicsin verkkosivuilla
Sakari Saaritsa ORCID:ssa
Sakari Saaritsa Google Scholarissa
Suomen talouden tarina nälkämaasta hyvinvointivaltioksi Sakari Saaritsa ja Juhani Koponen vieraina Yleisradion Mikä maksaa? -podcastissa 28.11.2019
Samuel Sam-Sumana

| Samuel Sam-Sumana |
| --- | --- |

Sierra Leonen varapresidentti
 17. syyskuuta 2007 – 17. maaliskuuta 2015  
Presidentti:  Ernest Bai Koroma
Edeltäjä:  Solomon Berewa
Seuraaja:  Victor Bockarie Foh
Henkilötiedot
Syntynyt: 7. huhtikuuta 1962 (ikä 62) Koidu, Konon piirikunta, Sierra Leone
Kansalaisuus:  Sierra Leone
Puoliso:  Khadija Sam-Sumana
Tiedot
Puolue:  Coalition for Change
Muut puolueet:  All People’s Congress (vuoteen 2015)
Tutkinnot:  Metropolitan State University Minneapolis–Saint Paul 
Uskonto:  islam
Etnisyys:  kono
Alhaji Samuel Sidique Sam-Sumana (s. 7. huhtikuuta 1962) on sierraleonelainen poliitikko, joka toimi Sierra Leonen varapresidenttinä 17. syyskuuta 2007 – 17. maaliskuuta 2015.
Sam-Sumana on harras muslimi ja kuuluu konojen etniseen ryhmään. Hän on naimisissa Khadija Sam-Sumanan kanssa. Pariskunta asui Minnesotassa Yhdysvalloissa, mutta palasi Freetowniin vuonna 2007.
Sam-Sumana on sierraleonelaisen poliittisen puolueen Coalition for Changeen (C4C) johtaja. Hän on myös Sierra Leonen vuoden 2018 presidentinvaalien ehdokas.
Sakari Saarinen

| Henkilötiedot |
| --- | --- | --- | --- |
Syntymäaika: 18. heinäkuuta 1978 (ikä 46)
Syntymäpaikka: Tampere, Suomi
Pelipaikka: keskikenttäpelaaja
Pituus: 178 cm
Junioriseurat
1990–1997: TPV
Seurat
| Vuodet | Seura | O | (M) |
| 1997–1999 | TPV | 66 | (1) |
| 2000–2010 | TamU | 243 | (18) |
| 2011 | RoPS | 18 | (1) |
| 2012 | KTP | 16 | (0) |
| 2013–2014 | Haka | 53 | (3) |
| 2015 | NoPS | 19 | (0) |
| Yhteensä | Yhteensä | 415 | (23) |
Maajoukkue
| 1998–1999 | Suomi U21 | 3 | (0) |
 Seurajoukkueuran tilastot kattavat vain kansalliset sarjat.
Sakari Saarinen (s. 18. heinäkuuta 1978 Tampere) on uransa lopettanut suomalainen jalkapalloilija. Hän oli pelipaikaltaan keskikenttäpelaaja, joka pelasi yleensä keskellä tai vasemmalla laidalla.
Saarinen on Tampereen Pallo-Veikkojen kasvatti ja Veikkausliiga-debyytti tapahtuikin punapaitojen väreissä kaudella 1999. Jo tuolloin hän teki vaikutuksen yleisöön peräänantamattomalla pelityylillään, jonka seurauksena varoitukset ja ulosajotkaan eivät jääneet harvinaisiksi. TPV:n visiitti liigassa jäi tuolloin kuitenkin lyhyeksi ja Saarinen siirtyi Tampere Unitedin riveihin seuraavaksi kaudeksi. Tuolla kaudella Saarinen sai kuitenkin toisen TPV:stä Unitediin siirtyneen pelaajan Marko Granholmin kanssa odotella pelilupaa pitkälle kesään, sillä pelaajien edustusoikeudet olivat yhä TPV:ssä vaikuttaneella Miika Juntusen Futis Oy:llä. Lopulta asiat saatiin sovituksi ja Saarinen pääsi jatkamaan liigapelejään.
Saarinen siirtyi yhdentoista Tampere Unitedissa vietetyn kauden jälkeen Rovaniemen Palloseuraan heinäkuussa 2011.
Aiheesta muualla

Saarisen pelaajakortti Veikkausliigan sivuilla
Sami Järvi

| Sami Järvi |
| --- | --- |
 Järvi vuonna 2014 Gamescomissa
Henkilötiedot
Syntynyt: 28. maaliskuuta 1970 (ikä 54) Helsinki
Kansalaisuus:  Suomi
Ammatti:  videopelikäsikirjoittaja
Muut tiedot
Koulutus: Helsingin yliopisto
Merkittävät teokset: Max Payne, Max Payne 2, Alan Wake, Quantum Break, Control, Alan Wake 2
Aiheesta muualla
Kotisivu
Sami Antero Järvi (taiteilijanimeltään Sam Lake) (s. 28. maaliskuuta 1970) on suomalainen videopelikäsikirjoittaja. Hänen käsikirjoittamiaan ovat muun muassa Max Payne ja Alan Wake. Järvi on työskennellyt peliyhtiö Remedyssä vuodesta 1996, ja on nykyään sen luova johtaja.
Ennen työskentelyään Remedyssä Järvi opiskeli englantilaista filologiaa ja kirjallisuutta Helsingin yliopistossa. Hän tunsi Petri Järvilehdon, yhden Remedyn perustajista, joka pyysi häntä kirjoittamaan yrityksen ensimmäistä peliä, Death Rallya. Järvi käsikirjoitti pelit Max Payne ja Max Payne 2: The Fall of Max Payne yksin, minkä jälkeen hänestä tehtiin yrityksen pääkäsikirjoittaja, ja Alan Waken hän kirjoitti yhdessä Mikko Rautalahden kanssa.
Järvi vaikutti moneen asiaan Max Paynen kehityksessä. Hän kirjoitti pelin tarinaa ja käsikirjoitusta ja lisäksi auttoi kenttien suunnittelussa ja oli Max Paynen kasvojen mallina. Hän esitti Max Paynea myös pelin graafisissa novelleissa, koska pienen budjetin vuoksi Remedy ei voinut palkata ammattinäyttelijöitä. Siksi pelin rooleissa esiintyivät alkuvaiheessa Remedyn omat työntekijät. Jatko-osaa tehtäessä Järvi luopui roolistaan pelin päähahmona, ja näyttelemisen hoitivat alan ammattilaiset.
Pelit

| Vuosi | Nimi | Rooli |
| --- | --- | --- |
| 1996 | Death Rally | Käsikirjoitus |
| 2001 | Max Payne | Tarina ja käsikirjoitus |
| 2003 | Max Payne 2: The Fall of Max Payne | Käsikirjoitus |
| 2010 | Alan Wake | Konseptisuunnittelu ja käsikirjoitus |
| 2012 | Alan Wake's American Nightmare | Luova johto ja käsikirjoitus |
| 2016 | Quantum Break | Luova johto ja tuotto |
| 2019 | Control | Konsepti ja käsikirjoitus |
| 2023 | Alan Wake II | Johto, Luova johto, Pääkirjoitus, Alex Caseyn malli ja Liikkeenkaappaus |
Aiheesta muualla

Sami Järvi Internet Movie Databasessa. (englanniksi)
STOL

Royal Air Force Lockheed Hercules C-130K on STOL-lentokone.
STOL-lentokone (engl. Short Take-Off and Landing) on lyhyeltä kiitotieltä lentoon lähtevä ja lyhyelle matkaa laskeutuva lentokone. STOL on  ilmailun kielessä käytetty termi.
Määritelmä

| Akronyymi | Auki purettuna | Nousukiito> jalkaa | Nousukiito> metriä |
| --- | --- | --- | --- |
| STOL | Short | 1 000−1 500 | 305−458 |
| SSTOL | Super Short | 500−999 | 152−304 |
| ESTOL | Extremely Short | < 500 | < 152 |
Aiheesta muualla

Wikimedia Commonsissa on kuvia tai muita tiedostoja aiheesta .
Anatomy of a STOL Aircraft: Designing a Modern Short Take-Off and Landing Aircraft by Chris Heintz
Fieseler Fi 156 Storch Kemijärvellä vuonna 1941.
Sancho Gracia

Sancho Gracia vuonna 2006.
Sancho Gracia (27. syyskuuta 1936 Madrid – 8. elokuuta 2012 Madrid) oli espanjalainen näyttelijä. Hän esiintyi lukuisissa elokuvissa, muun muassa vuoden 2002 draamaelokuvassa Isä Amaron rikos.
Gracia oli vuonna 2003 ehdolla Goya-palkinnon saajaksi.
Aiheesta muualla

Sancho Gracia Internet Movie Databasessa. (englanniksi)